BASES REGULADORAS DO PLAN CONCELLOS PARA A ACTIVACIÓN DO EMPREGO DA DEPUTACIÓN PROVINCIAL DE PONTEVEDRA 2023 (LIÑA 3) E A AMORTIZACIÓN DE DÉBEDAS CON ENTIDADES FINANCEIRAS, ACREDORES DE GASTO CORRENTE E INVESTIMENTOS 2023 (LIÑA 2)
ADMINISTRACIÓN LOCAL — Provincial — Deputación Provincial (Subvencións e axudas, 31/10/2022)

A Deputación de Pontevedra quere contribuír ao impulso e á recuperación da economía provincial desenvolvendo durante o ano 2023, ao abeiro do Plan Concellos, dous programas de axudas. Un deles está destinado á activación do emprego mediante a contratación de persoas desempregadas para realizar obras e servizos de interese xeral e social, de competencia municipal e xestionado mediante a concesión de subvencións aos concellos da provincia de Pontevedra de menos de 50.000 habitantes, segundo o disposto no artigo 36.3 do Texto refundido da Lei de emprego. O outro está destinado a financiar gasto corrente derivado da realización de actividades culturais, deportivas e sociais, da prestación dos servizos incluídos no capítulo II do orzamento de gastos do Plan Concellos, así como á amortización das débedas contraídas con entidades financeiras, acredores de investimentos e acredores de gasto corrente. En relación co primeiro, o desemprego é un factor importante de vulnerabilidade das persoas, xa que un período de tempo continuado nesta situación pode dar lugar non só á exclusión do mercado laboral, senón que pode supoñer un elevado risco de segregación social das persoas que pertencen aos colectivos máis desfavorecidos. As recomendacións da UE en materia de emprego diríxense a que os estados membros deben descentralizar a xestión das políticas de emprego para acadar unha maior empregabilidade das persoas desempregadas. Estas directrices poñen especial atención na importancia da creación de postos de traballo a nivel local, ámbito no que se atopan as maiores posibilidades de detección e aproveitamento en beneficio do emprego. Esta dimensión local esixe que as políticas para a activación do emprego, tanto no seu deseño coma na súa xestión, se axusten ás necesidades do territorio e teñan presente o dereito a unha boa administración para toda a cidadanía e os operadores económicos, xa que os concellos están obrigados, como Administración máis próxima, a prestar uns servizos básicos que non admiten demora ou paréntese no tempo de ningún tipo. O programa para a activación do emprego da Deputación de Pontevedra, que require da implicación das administracións locais e dos seus recursos, vai da man do Plan de recuperación, transformación e resiliencia no referente ao compoñente 23, “Novas políticas públicas para un mercado dinámico, resiliente e inclusivo”, e dun dos eixes nos que se articula a Estratexia española de activación, en concreto co eixe 3, que, baixo a denominación “Oportunidade de emprego”, inclúe as actuacións que teñen por obxecto incentivar a contratación, a creación de emprego ou o mantemento dos postos de traballo, especialmente de aqueles colectivos que teñen maior dificultade no acceso ou na permanencia, con especial consideración á situación das persoas con discapacidade, das que se atopan en risco de exclusión social, das que teñen responsabilidades familiares ou das mulleres vítimas de violencia de xénero. Todo o que antecede xustifica a intervención da Deputación de Pontevedra por canto se circunscribe ao ámbito da súa competencia de cooperar no fomento do desenvolvemento económico e social da provincia. Doutro lado, estamos a sufrir unha escalada de prezos sen precedentes nos últimos anos, cun aumento xeneralizado dos prezos dos produtos derivados do petróleo e da electricidade, así como unha escaseza de materias primas que se viu agravada pola invasión de Ucraína, que elevou a inflación ata niveis descoñecidos na historia recente. Nestes momentos de difícil situación económica, os concellos da provincia están a sufrir unha importante redución dos seus ingresos correntes, cunha gran repercusión na liquidez das súas tesourerías. Esta falta de liquidez está a provocar, por un lado, unha demora no pagamento das obrigas cos provedores e acredores dos servizos e das subministracións necesarias para o normal desenvolvemento dos servizos públicos, o que orixina un incremento dos custos financeiros que deben soportar polo pagamento tardío, e, por outro, que os concellos dispoñan de menos recursos para desenvolver as actividades que contribúen a dinamizar e manter os servizos culturais, sociais, deportivos e a cohesión do territorio provincial. En consecuencia, a acción da Deputación de Pontevedra inscríbese na liña de fomento e cooperación cos municipios tendo en conta o papel fundamental que desempeñan estes últimos na prestación de servizos esenciais, especialmente nun momento coma o actual no que os concellos, para atender aos principios de eficacia, eficiencia e aforro en custos, se atopan inmersos nun proceso de transformación para configurarse como administracións modernas e responsables socialmente. En relación co exposto, confecciónanse as seguintes bases reguladoras: As bases e a convocatoria deste plan teñen por obxecto regular o procedemento de concesión e xustificación das subvencións destinadas á activación do emprego, á amortización de débedas con entidades financeiras e acredores de gasto corrente e investimentos, ao sostemento dos gastos correntes en bens e servizos municipais, e á realización de actividades (culturais, sociais, deportivas etc.) que contribúan a fomentar os intereses xerais da veciñanza do municipio. As finalidades subvencionables serán as sinaladas nestas bases e os concellos poderán libremente elixir as actuacións que desexen realizar. Non obstante, se algunha proposta non se axustase ao obxecto destas bases ou de non cumprirse algún dos requisitos obrigatorios establecidos nelas, a Deputación poderá rexeitala. Neste caso, o concello poderá presentar unha nova proposta. As axudas e subvencións deste plan poderán destinarse a financiar os seguintes programas, nos termos recollidos nas disposicións específicas de cada un deles. As axudas que se arbitren a favor dos concellos a través dos programas de axudas referidos na base primeira rexeranse por estas bases. Con todo, para o non previsto nelas aplicaranse supletoriamente o Plan de obras e servizos (Plan Concellos) 2022-2023; a Lei 38/2003, de 17 de novembro, xeral de subvencións (LXS); o seu regulamento de desenvolvemento, aprobado polo Real decreto 887/2006, de 21 de xullo (RLXS); a Ordenanza xeral de subvencións da Deputación Provincial de Pontevedra (OXSDEPPO); e as restantes normas de dereito administrativo e, no seu defecto, as normas de dereito privado. De acordo co establecido na base 16.3 das bases de execución do orzamento para o exercicio 2023 e no artigo 17 da LXS, o órgano competente para aprobar estas bases é o Pleno da Deputación. Poderán solicitar as axudas reguladas nestas bases os concellos da provincia de Pontevedra cunha poboación de dereito de ata 50.000 habitantes, segundo a correspondente certificación expedida polo Instituto Galego de Estatística (IGE) referida ao censo do exercicio 2021. Non poderán obter a condición de beneficiarios aqueles concellos nos que concorra algunha das circunstancias ou prohibicións ás que fai referencia a lexislación vixente en materia de subvencións. A colaboración cos concellos de máis de 50.000 habitantes, que non son beneficiarios deste plan, instrumentalizarase a través de convenios de colaboración, para o cal se dotará de crédito a correspondente aplicación orzamentaria. O plan conta con dous programas de subvencións para os concellos, que se financiarán con cargo ás dotacións orzamentarias das aplicacións que se sinalan a continuación. A autorización e a disposición do gasto quedarán condicionadas á existencia de crédito no correspondente orzamento. Así mesmo, co obxecto de favorecer os concellos de ata 20.000 habitantes, onde se detectan máis dificultades na prestación dos servizos básicos e/ou derivados da realización de actos culturais, deportivos, sociais etc., dótanse as aplicacións 23/942.9425.462.45 e 23/942.9425.462.00 cun millón (1.000.000,00) de euros adicionais que se repartirán exclusivamente entre os concellos que non excedan do devandito número de habitantes. O plan de carácter anual dótase cun importe total de trece millóns cincocentos mil (13.500.000,00) euros no exercicio 2023. Desta cantidade, doce millóns cincocentos mil (12.500.000,00) euros repartiranse entre tres grupos da forma seguinte: Estas cantidades repartiranse entre o número de concellos que forman o grupo en proporción á poboación, á superficie, aos núcleos de poboación e á densidade, segundo as características singulares de cada grupo de concellos e baseándose nestas porcentaxes: Así mesmo, un millón (1.000.000,00) de euros repartirase exclusivamente entre os concellos con poboación de ata 20.000 habitantes: Estas cantidades repartiranse entre o número de concellos que forman cada grupo en proporción á poboación, á superficie, aos núcleos de poboación e á densidade, segundo as características singulares de cada grupo de concellos e baseándose nestas porcentaxes: As porcentaxes de repartición fixáronse para corrixir os desequilibrios territoriais entre os concellos, de tal forma que as entidades municipais que se atopan nos niveis máis baixos poidan dispoñer de recursos económicos para prestar os seus servizos en condicións de igualdade. Desta forma acádase unha distribución máis equitativa, poténcianse os concellos máis pequenos e desfavorecidos e materialízase a competencia atribuída á Deputación en canto á asistencia e cooperación cos municipios, especialmente cos de menor capacidade económica e de xestión. Cada concello coñecerá as cantidades que lle corresponden dentro dos dez (10) primeiros días hábiles seguintes ao día da publicación destas bases no Boletín Oficial da Provincia de Pontevedra (BOPPO). Tamén poderán informarse dirixíndose ao Servizo de Cooperación. Para estes efectos, todos os datos que se terán en consideración serán os publicados polo IGE correspondentes ao ano 2021. A Presidencia ditará unha resolución na que aprobará a cantidade total e a cantidade que lle corresponde a cada concello por programa, tendo en conta que a disposición do crédito farase para cada solicitude de subvención, unha vez comprobada a documentación achegada e instruído o procedemento segundo se recolle nas bases específicas de cada programa. Non obstante, de acordo co recollido na base quinta do Plan de obras e servizos (Plan Concellos) 2022-2023, cuxo contido vincula estas bases, aqueles concellos que non fagan uso das contías asignadas aos programas de axudas referidos poderanas empregar para facer investimentos, incrementando para tal efecto a cantidade asignada para este fin no exercicio 2023. Por outra parte, a incerteza da contorna actual, propiciada pola inxusta invasión de Ucraína, está a provocar unha inflación a niveis descoñecidos na historia recente con gran repercusión na liquidez das tesourerías municipais. Por esta razón, os concellos que así o soliciten poderán destinar ata o 30 % da cantidade asignada na Liña 1 do exercicio 2023 ao programa de amortización de débedas con entidades financeiras, acredores de gasto corrente e investimentos e financiamento de gastos derivados da prestación de servizos municipais e/ ou derivados da realización de actividades culturais, deportivas, sociais etc. (Liña 2) Non se admitirán traspasos de crédito entre o programa de activación do emprego (Liña 3) e o programa de gastos (Liña 2). En todo caso, o concello deberá achegar unha comunicación, asinada polo órgano competente, na que se indique a cantidade que pretende traspasar do programa de activación do emprego (Liña 3) e/ ou do programa de amortización de débeda e gastos (Liña 2) á Liña 1, Investimentos, do exercicio 2023 ou da Liña 1, investimentos, do ano 2023 ao programa de amortización de débeda e gastos (Liña 2). Os traspasos poden producirse no momento de presentar as solicitudes de subvención, como consecuencia da reformulación ou do rexeitamento dunha solicitude ou como consecuencia das modificacións dos acordos ou das resolucións de concesión cando supoñan, dentro do correspondente programa, unha subvención inferior. Segundo o recollido na base sétima do Plan de obras e servizos (Plan Concellos) 2022-2023, antes do remate do exercicio 2022 a Deputación comunicaralles aos concellos a relación de débedas que teña coa institución provincial co fin de que se proceda ao seu pagamento no prazo de dez (10) días desde o día seguinte ao da recepción da comunicación. De non procederse ao seu aboamento, a Deputación detraerá o importe das débedas do crédito do ano 2023. No caso de que o crédito de 2023 estea en parte afecto ao financiamento dun gasto plurianual, a detracción realizarase sobre a parte do crédito non comprometido con ese gasto plurianual. De estar o 100 % do crédito do exercicio 2023 comprometido no financiamento dun investimento bienal, a detracción efectuarase da cantidade que lle poida corresponder ao concello do programa de activación do emprego (Liña 3) ou do programa para a amortización de débedas con entidades financeiras, pagamento de débedas con acredores de gasto corrente e investimentos e financiamento de gastos correntes derivados da prestación de servizos municipais e/ou derivados da realización de actos culturais, deportivos, sociais etc. (Liña 2), ou, no seu caso, dos ingresos propios do concello froito da recadación do ORAL. O procedemento de concesión das subvencións con cargo aos programas para a activación do emprego 2023 (Liña 3) e o programa para a amortización de débedas con entidades financeiras, acredores de gasto corrente e investimentos e financiamento de gastos correntes derivados da prestación de servizos municipais e/ ou derivados da realización de actos culturais, deportivos, sociais, etc. (Liña 2) é o de réxime de concorrencia non competitiva. As solicitudes para o programa de activación de emprego 2023 (Liña 3) e para o programa de amortización de débedas con entidades financeiras, acredores de gasto corrente e investimentos e financiamento de gastos correntes derivados da prestación de servizos municipais e/ou derivados da realización de actos culturais, deportivos, sociais etc. (Liña 2) presentaranse obrigatoriamente por vía electrónica a través do formulario normalizado dispoñible na Sede electrónica da Deputación de Pontevedra, https://sede.depo. gal, de acordo co establecido nos artigos 14.2 e 16 da Lei 39/2015, de 1 de outubro, do procedemento administrativo común das administracións públicas (LPACAP). Para a presentación das solicitudes a Sede electrónica da Deputación admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistema de usuario e contrasinal) e certificados electrónicos (incluído o DNIe). O prazo para presentar as solicitudes nos dous programas é de tres (3) meses, contados a partir do día seguinte ao da publicación das bases e do extracto da convocatoria no BOPPO e na Base Nacional de Subvencións. Para a tramitación dos procedementos consultaranse automaticamente os datos incluídos nas solicitudes: No caso de que os concellos interesados se opoñan a esta consulta, deberán indicalo no cadro habilitado na solicitude de inicio e achegar os documentos correspondentes. Excepcionalmente, no caso de que algunha circunstancia imposibilitase obter os citados datos, poderase solicitar a presentación dos documentos correspondentes. As notificacións de acordos e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Carpeta Ciudadana e da Dirección Electrónica Habilitada única. Ambos os sistemas son accesibles desde a Sede electrónica da Deputación de Pontevedra, https://sede.depo. gal. As notificacións entenderanse practicadas no momento en que se produza o acceso ao seu contido e rexeitadas cando transcorresen dez (10) días naturais desde a posta á disposición da notificación sen que se acceda a este. O sistema remitiralles ás entidades interesadas avisos da posta á disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación se considere plenamente válida. Se o envío da notificación electrónica non fose posible por problemas técnicos, a Deputación de Pontevedra practicaraa polos medios previstos na normativa reguladora do procedemento administrativo común. As subvencións que se concedan no marco do programa de activación de emprego 2023 (Liña 3) e no marco do programa para a amortización de débedas con entidades financeiras, acredores de gasto corrente e investimentos e financiamento de gastos correntes derivados da prestación de servizos municipais e/ou derivados da realización de actos culturais, deportivos, sociais etc. (Liña 2) son compatibles con outras axudas públicas para a mesma finalidade outorgada por esta Deputación ou por outras administracións públicas, sempre que o importe destas sexa de tal contía que, illadamente ou en concorrencia con outras subvencións, non se supere o custo da actividade subvencionada. Para estes efectos, e en conformidade co disposto no artigo 14.1. d da LXS e no artigo 33 do RLXS, unha das obrigas do beneficiario é a de lle comunicar á Deputación a obtención doutras subvencións ou axudas que financien as finalidades subvencionadas. Todas as alteracións das condicións que se tiveron en conta para a concesión e, en todo caso, a concesión concorrente de axudas por calquera entidade pública ou privada, nacional ou internacional, poderán dar lugar á modificación da subvención outorgada. A instrución dos procedementos de concesión de subvencións do programa para a activación do emprego 2023 (Liña 3) e do programa para a amortización de débedas con entidades financeiras, acredores de gasto corrente e investimentos e financiamento de gastos correntes derivados da prestación de servizos municipais e/ou derivados da realización de actos culturais, deportivos, sociais etc. (Liña 2) correspóndelle ao Servizo de Cooperación, que realizará de oficio as actuacións que estime necesarias para a determinación, o coñecemento e a comprobación dos expedientes. Igualmente, o órgano instrutor poderá solicitar todos os informes que considere convenientes ou necesarios para o correcto outorgamento das subvencións. Unha vez efectuado o estudo de cada solicitude recibida, e en función da información dispoñible, elaborarase unha proposta de concesión da subvención para sometela á aprobación do órgano competente, previo informe da técnica ou técnico competente da Deputación segundo a natureza do gasto e da fiscalización da Intervención. Se algunha solicitude de subvención é rexeitada pola Deputación por non axustarse ás condicións contempladas nestas bases ou por non cumprir algún dos requisitos esixidos nelas e, por esta razón, é informada desfavorablemente polas ou polos facultativos técnicos de Cooperación ou polo Servizo de Intervención, o concello poderá presentar unha nova solicitude. As subvencións que se outorguen no marco dos programas referidos deberán estar totalmente concedidas no prazo de seis (6) meses desde a finalización do prazo de presentación de solicitudes. Unha vez notificadas as resolucións ou os acordos de concesión, entenderanse aceptados polos concellos salvo que estes os rexeiten expresamente. Os datos persoais recollidos nos procedementos serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a exactitude destes e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “Normativa aplicable”, dispoñible na ficha do procedemento en https://sede.depo. gal. Os datos persoais recollidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Reintegraranse as subvencións outorgadas en conformidade con estas bases nos termos fixados na normativa de subvencións e, de modo particular, nos artigos 36 e seguintes da LXS e nos artigos 29 e 30 da OXSDEPPO. As disposicións xerais e específicas e cantos actos administrativos deriven delas poderán ser impugnadas na forma establecida pola Lei 39/2015, de 1 de outubro, do procedemento administrativo común das administracións públicas (LPACAP) e pola Lei 29/1998, de 13 xullo, reguladora da xurisdición contencioso-administrativa. A través deste programa subvencionarase a contratación de persoas desempregadas, por parte dos concellos da provincia de menos de 50.000 habitantes, para a conservación e o funcionamento de bens e servizos municipais, de interese xeral e social, segundo a normativa aplicable, tendo en conta os seguintes requisitos: As axudas comprenderán o custo salarial e a cotización á Seguridade Social de persoas desempregadas (de calquera categoría profesional) que reúnan os requisitos establecidos no parágrafo seguinte destas bases e respectaranse en todo caso o salario mínimo interprofesional que se atope en vigor en cada momento ou as retribucións que resulten aplicables de acordo coa categoría profesional da persoa traballadora. Os concellos poderán, no seu caso, complementar a cantidade que sexa necesaria ata acadar os salarios que correspondan por categoría profesional. As traballadoras e traballadores que se contraten para realizar as obras ou prestar os servizos polos que se outorgue a subvención deberán ser persoas desempregadas, inscritas no Servizo Público de Emprego de Galicia como demandantes non ocupadas e dispoñibles para o emprego. Estes requisitos deberán cumprirse tanto no momento da selección coma no da formalización do contrato. Os concellos beneficiarios da subvención solicitarán as persoas traballadoras que necesiten mediante a presentación da correspondente oferta na oficina pública de emprego, cos modelos normalizados para os efectos, facendo referencia aos requisitos e ás características que deben reunir as persoas que sexan contratadas para o adecuado desempeño das funcións inherentes aos postos de traballo ofertados, coa obriga de presentar unha por cada categoría profesional dentro de cada ocupación. O concello beneficiario será o que realice a selección definitiva das persoas candidatas, de conformidade coa normativa aplicable, na forma prevista e segundo os criterios sinalados a continuación, tendo en conta que, en todo caso, os contratos deberán formalizarse no prazo e nos termos establecidos na resolución pola que se conceda a subvención. Sen prexuízo das obrigas legais que poidan existir, na selección daráselles preferencia por esta orde ás persoas dos seguintes grupos: Todos os contratos deben iniciarse a partir do 1 de xaneiro de 2023 e finalizarán como máximo o 31 de decembro de 2023, sen que en ningún caso a subvencionabilidade dos contratos poida exceder este período. Os concellos deberán contratar o persoal a través da modalidade do contrato para a mellora da ocupabilidade e a inserción laboral, ao abeiro do recollido na disposición adicional novena do Texto refundido da Lei de emprego, e serán dados de alta na Seguridade Social cos códigos 405 e 505, segundo a contratación sexa a tempo completo ou parcial. A relación laboral xurdida entre a entidade beneficiaria e a persoa traballadora non vinculará a Deputación de Pontevedra. A subvención para este programa deberá solicitarse nun único expediente. A subvención para o programa de activación do emprego da Deputación Provincial de Pontevedra 2023 (Liña 3) debe solicitarse nun único expediente. O concello interesado, ademais da solicitude de subvención, presentará a seguinte documentación: Cando se cubra a documentación, débense ter en conta as seguintes instrucións: Os certificados asinaraos a secretaria ou o secretario do concello e a persoa que teña atribuída a representación legal ou delegada a competencia. As declaracións, compromisos e outros documentos asinaraos a alcaldesa ou o alcalde, ou a persoa en quen delegue. A documentación deberá presentarse de forma electrónica. As entidades interesadas responsabilizaranse da veracidade dos documentos que presenten. Excepcionalmente, a institución poderá requirir a exhibición do documento orixinal para cotexalo coa copia electrónica presentada. Se algunha das entidades interesadas achega a documentación presencialmente, requiriráselle que a emende a través da súa presentación electrónica. No caso de que o conxunto de documentos que se deben presentar de forma electrónica superase o tamaño máximo de 50 Mbytes admitido pola Sede electrónica da Deputación de Pontevedra, permitirase a presentación electrónica separada da solicitude a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. Se a solicitude non reunise os datos esixidos na convocatoria ou calquera dos previstos no artigo 66 da LPACAP, requiriráselle á entidade interesada, de conformidade co establecido no artigo 68 desta lei, que, nun prazo de dez (10) días hábiles, emende as faltas ou presente os documentos preceptivos, indicándolle que, no caso de non o facer, se terá por desistida a súa solicitude, que se arquivará sen máis trámites. Todos os trámites administrativos que as entidades interesadas deban realizar durante a tramitación deste procedemento faranse por medios electrónicos a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. A Sede electrónica ten dispoñibles unha serie de modelos xenéricos que as persoas interesadas poden utilizar para realizar as xestións máis habituais durante a tramitación administrativa (representación, emenda á solicitude, alegacións, renuncia ou recursos, entre outros). Estes modelos son comúns para os distintos procedementos e poderán empregarse sempre que a normativa reguladora do procedemento concreto para o que se vaian utilizar non estableza outros modelos específicos. Poderán descargarse para anexalos a unha solicitude ou para realizar trámites sobre outros expedientes e presentalos de forma electrónica ou presencial segundo a normativa reguladora do procedemento do que se trate. No formulario deberá indicarse, no seu caso, o procedemento para o que se está a realizar o trámite. Os modelos están dispoñibles en: https://sede.depo. gal/web/public/dynamic/catalogo/tramitesxenericos Con posterioridade ao acordo ou á resolución de concesión de subvención e antes do 1 de novembro de 2023, e sempre e cando non se prexudiquen intereses de terceiras persoas, poderase solicitar un cambio de destino pola desistencia total ou parcial á subvención outorgada ou pola modificación do contido sen variar a tipoloxía da actuación inicialmente aprobada nin incrementar a contía subvencionada. Estará suxeita ao cumprimento dos seguintes requisitos: A modificación do destino das subvencións requirirá a autorización expresa da Deputación, cuxo trámite interno se axustará ao seguinte procedemento: O crédito procedente dun cambio de finalidade débese comprometer na súa totalidade. Para isto, a petición do cambio de destino pola desistencia total ou parcial da finalidade subvencionada acompañarase, en todo caso, das novas solicitudes de subvención da Liña 1, Investimentos, do exercicio 2023 que se pretenden financiar, xunto coa documentación sinalada na base décimo segunda do Plan de obras e servizos (Plan Concellos) 2022-2023, segundo a tipoloxía do investimento. Non se poderá acumular o crédito dos cambios de finalidade co crédito procedente das baixas. A modificación da resolución ou do acordo de concesión sen variar a tipoloxía inicialmente aprobada nin incrementar a contía subvencionada requirirá a autorización expresa da Deputación, cuxo trámite interno se axustará ao seguinte procedemento: Por último, todos os trámites administrativos que os concellos deban realizar durante a tramitación do procedemento de modificación das resolucións ou dos acordos de concesión deberán realizarse electronicamente a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. Os concellos beneficiarios do programa de axudas para a activación do emprego 2023 (Liña 3), en conformidade co disposto nestas bases, estarán obrigados a cumprir o establecido no artigo 11 da Lei 9/2007, de 13 de xuño, de subvencións de Galicia (LSG), e, en particular, a: 1.—Destinar o importe das subvencións outorgadas á contratación de persoas desempregadas para a conservación e o funcionamento de bens e servizos municipais.2.—Realizar as actuacións que fundamentan a concesión das subvencións nos prazos sinalados nestas bases.3.—Subministrar a información e a documentación que, en virtude das facultades de comprobación das subvencións, lles requira a institución provincial e no prazo establecido para o efecto.4.—Someterse ás actuacións de control financeiro que determine a Deputación de Pontevedra.5.—Subscribir os contratos de acordo coa normativa laboral que resulta de aplicación e que cumpran cos requisitos e condicións consignados nestas bases.6.—Aboarlles ás persoas contratadas os salarios que legal ou convencionalmente lles correspondan e asumir a diferenza entre a cantidade subvencionada e os custos salariais e de seguridade social totais, de aplicarse o convenio colectivo propio do concello.7.—Comunicarlle á Deputación as modificacións substantivas que afecten a realización da actividade que vaian desenvolver as persoas traballadoras contratadas, así como as renuncias e novos contratos polo tempo restante, co obxecto de que poida valorar se o seu carácter produce unha alteración substancial das condicións que se tiveron en conta para a concesión da subvención.8.—Comunicarlle á Deputación a obtención doutras subvencións ou axudas para a mesma finalidade, procedentes de calquera outra administración ou ente público estatal ou internacional.9.—Cumprir as obrigas de publicidade, que serán as seguintes: a. Darlle a adecuada publicidade ao financiamento da Deputación de Pontevedra para as actuacións subvencionadas. b. Facer constar en todas as accións de comunicación ou publicidade (carteis, folletos, programas, placas, cartas ou páxina web, entre outras) o apoio da Deputación. Isto farase mediante a inclusión do seu logotipo nun lugar visible. c. No caso das axudas concedidas no marco do programa para a activación do emprego, a publicidade débese facer mediante anuncios na táboa de edictos, na páxina web do concello ou na prensa local nos que se indique o financiamento da Deputación. En todo caso, o concello beneficiario deberá facer referencia expresa a que se trata de contratos financiados pola Deputación de Pontevedra ao abeiro deste programa, tanto nas comunicacións como nas publicacións que se realicen por conta do concello, sexan estas internas ou externas. Se as persoas contratadas usan equipos de protección individual ou roupa de traballo uniformada, deberase incluír neles o logotipo da Deputación, ben mediante un bordado, impresión dixital ou serigrafía, que se colocará na parte superior e sempre ben visible na zona dianteira sobre o peito, e na parte do lombo cubrirá todo o ancho da parte superior. No anexo II das bases reguladoras do Plan de obras e servizos (Plan Concellos) 2022-2023, cuxo contido vincula ás presentes bases, recóllense as instrucións para a rotulación de equipos de protección individual ou roupa de traballo uniformada. O incumprimento destas obrigas será causa de reintegro das subvencións concedidas con cargo a estas bases. O pagamento da subvención farase efectivo da seguinte forma: No prazo de dous (2) meses, contados a partir do día seguinte ao da finalización do período máximo subvencionable (31 de decembro de 2023), e co fin de efectuar un seguimento adecuado da execución dos proxectos subvencionados, a entidade beneficiaria deberá achegar a seguinte documentación xustificativa: Os certificados sobre publicidade indicarán os medios nos que se lle deu difusión e, no seu caso, achegarase a acreditación gráfica. A este respecto, a Deputación poderá comprobar en calquera momento que se fixo a publicidade da subvención concedida nos termos previstos nestas bases e, de non ser así, non se procederá ao libramento desta. A documentación xustificativa presentarase obrigatoriamente na Sede electrónica da Deputación de Pontevedra, a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. O pagamento da subvención farase de acordo coa porcentaxe de subvención determinada na fase de concesión. No caso de que se xustifiquen gastos inferiores aos consignados na memoria que se tivo en conta para a concesión, o pagamento da subvención reducirase proporcionalmente. No caso de que o importe anticipado sexa superior ao xustificado, reintegrarase a cantidade que corresponda, de conformidade con estas bases nos termos fixados na normativa de subvencións e, de modo particular, nos artigos 36 e seguintes da LXS. Serán subvencionables as seguintes tipoloxías de gasto: Mediante esta liña de axudas, o concello poderá reducir o seu endebedamento coas entidades financeiras. Para isto deberá elaborar unha certificación onde se fagan constar a entidade financeira coa que se concertou o préstamo, o tipo de operación, a data de concertación, o importe, o prazo de amortización e o importe pendente de amortizar. Tamén se deberá certificar que a débeda que se pretende amortizar é a que ten as condicións máis gravosas para o concello en termos económicos. O concello deberá elaborar unha certificación das facturas que teñan entrada no seu Rexistro xeral ata o día 31 de decembro de 2022, este incluído, e que estean pendentes de pagamento no momento de elaborar a mencionada certificación. As facturas terán que estar conformadas. No certificado deberán separarse as facturas que se lle imputan ao capítulo II do orzamento municipal e as que se lle imputan ao capítulo VI, e para cada débeda indicaranse, entre outros datos, a data de entrada no Rexistro do concello, o resumo do concepto, a identificación da ou do provedor ou acredor e o importe (IVE incluído). Relacionaranse e aboaranse segundo a orde de entrada no Rexistro do concello. No suposto de que o concello opte por esta liña de actuación, deberá elaborar unha proposta orientativa e valorada dos gastos correntes asociados ao funcionamento dos servizos públicos municipais no exercicio 2023. Serán subvencionables, a través do programa de subvencións que regulan estas bases, os gastos correntes e de funcionamento derivados da realización das actuacións incluídas no capítulo II do orzamento de gastos. Poderían incluírse, entre outros: Os contratos que fosen necesarios para a realización destes gastos, e en particular os derivados da prestación do servizo de iluminación pública, terán que axustarse aos procedementos regulados na lexislación de contratos. En todo caso, os gastos que teñan un importe igual ou superior a seis mil (6.000,00) euros deberán dispoñer do acordo ou do decreto de autorización e disposición do gasto. O incumprimento desta obriga será causa da perda do dereito ao cobro da subvención concedida. Poderanse incluír dentro desta liña os gastos derivados da realización de actividades culturais, sociais, deportivas, turísticas etc. como: As actividades incluídas nesta liña deberán realizarse entre o 1 de xaneiro e o 31 de decembro de 2023, con independencia da data de emisión da factura, que poderá ser anterior á data de presentación da solicitude de subvención na Sede electrónica da Deputación. As actividades poderá desenvolvelas directamente o concello ou contratarse externamente. Os contratos que fosen necesarios para a realización das actividades deberán axustarse aos procedementos regulados na lexislación de contratos. En todo caso, os gastos que teñan un importe igual ou superior a seis mil (6.000,00) euros deberán dispoñer do acordo ou do decreto de autorización e disposición do gasto. O incumprimento desta obriga será causa da perda do dereito ao cobro da subvención concedida. O obxecto desta subliña é axudar ao sostemento do gasto corrente e a promoción e difusión cultural, deportiva turística etc., a través do apoio á execución dos distintos programas que os concellos beneficiarios teñen previsto levar a cabo; por iso, a subvención con destino ao financiamento do gasto corrente derivado da prestación de servizos municipais e/ou do gasto corrente derivado da realización de actividades culturais, sociais, deportivas, turísticas etc. debe solicitarse nun único expediente. O concello interesado presentará a solicitude de subvención e a documentación que se refire deseguido segundo a tipoloxía do gasto. Cando se cubra a documentación, débense ter en conta as seguintes instrucións: Os certificados asinaraos a secretaria ou o secretario do concello e a persoa que teña atribuída a representación legal ou delegada a competencia. As declaracións, compromisos e outros documentos asinaraos a alcaldesa ou o alcalde ou a persoa en quen delegue. A documentación deberá presentarse de forma electrónica. As entidades interesadas responsabilizaranse da veracidade dos documentos que presenten. Excepcionalmente, a institución poderá requirir a exhibición do documento orixinal para cotexalo coa copia electrónica presentada. Se algunha das entidades interesadas achega a documentación presencialmente, requiriráselle que a emende a través da súa presentación electrónica. No caso de que o conxunto de documentos que se deben presentar de forma electrónica superase o tamaño máximo de 50 Mbytes admitido pola Sede electrónica da Deputación de Pontevedra, permitirase a presentación electrónica separada da solicitude a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. Se a solicitude non reunise os datos esixidos na convocatoria ou calquera dos previstos no artigo 66 da LPACAP, requiriráselle á entidade interesada, de conformidade co establecido no artigo 68 desta lei, que, nun prazo de dez (10) días hábiles, emende as faltas ou presente os documentos preceptivos, indicándolle que, no caso de non o facer, se terá por desistida a súa solicitude, que se arquivará sen máis trámites. Todos os trámites administrativos que as entidades interesadas deban realizar durante a tramitación deste procedemento faranse por medios electrónicos a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. A Sede electrónica ten dispoñibles unha serie de modelos xenéricos que as persoas interesadas poden utilizar para realizar as xestións máis habituais durante a tramitación administrativa (representación, emenda á solicitude, alegacións, renuncia ou recursos, entre outros). Estes modelos son comúns para os distintos procedementos e poderán empregarse sempre que a normativa reguladora do procedemento concreto para o que se vaian utilizar non estableza outros modelos específicos. Poderán descargarse para anexalos a unha solicitude ou para realizar trámites sobre outros expedientes e presentalos de forma electrónica ou presencial segundo a normativa reguladora do procedemento do que se trate. No formulario deberá indicarse, no seu caso, o procedemento para o que se está a realizar o trámite. Os modelos están dispoñibles en: https://sede.depo. gal/web/public/dynamic/catalogo/tramitesxenericos. Con posterioridade ao acordo ou á resolución de concesión de subvención e antes de que conclúa o prazo para a realización das actividades obxecto de subvención, e sempre e cando non se prexudiquen intereses de terceiras persoas, poderase solicitar un cambio de destino pola desistencia total ou parcial da finalidade subvencionada ou pola modificación do contido sen variar a tipoloxía da actuación inicialmente aprobada nin incrementar a contía subvencionada. A modificación do destino das subvencións requirirá a autorización expresa da Deputación, cuxo trámite interno se axustará ao seguinte procedemento: O crédito procedente dun cambio de finalidade débese comprometer na súa totalidade. Para isto, a petición do cambio de destino pola desistencia total ou parcial da finalidade subvencionada acompañarase, en todo caso, das novas solicitudes de subvención que se pretenden financiar segundo a tipoloxía do gasto ou do investimento. Non se poderá acumular o crédito dos cambios de finalidade co crédito procedente das baixas. Non será necesario solicitar a modificación do acto de concesión das subvencións outorgadas para gastos correntes e actividades cando as alteracións se produzan entre os conceptos incluídos na proposta orientativa e valorada, ao ter esta proposta carácter estimativo. As eventualidades ou circunstancias que afectasen ao desenvolvemento da actividade ou ao gasto subvencionado comunicaranse e detallaranse na memoria descritiva e valorada dos gastos e das actividades realizadas que se presentará coa documentación xustificativa. Non obstante, cando na xustificación da subvención se poña de manifesto que se produciron variacións nos conceptos incluídos na proposta orientativa que puideron alterar a natureza ou a finalidade, o órgano competente poderá aceptar a xustificación presentada mediante a resolución de aprobación da conta xustificativa. Por último, todos os trámites administrativos que os concellos deban realizar durante a tramitación do procedemento de modificación das resolucións ou acordos de concesión deberán realizarse electronicamente a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. Os concellos beneficiarios do programa de axudas para a amortización de débedas con entidades financeiras, acredores de gasto corrente e investimentos e financiamento de gastos correntes derivados da prestación de servizos municipais e/ou derivados da realización de actos culturais, deportivos, sociais etc. (Liña 2), en conformidade co disposto nestas bases, estarán obrigados a cumprir co establecido no artigo 11 da LSG e, en particular, a: 1.—Destinar o importe das subvencións ao cumprimento das finalidades que fundamentan a concesión das subvencións.2.—Realizar as actuacións que fundamentan a concesión das subvencións nos prazos sinalados nestas bases.3.—Subministrar a información e a documentación que, en virtude das facultades de comprobación das subvencións, lles requira a institución provincial e no prazo establecido para o efecto.4.—Someterse ás actuacións de control financeiro que determine a Deputación de Pontevedra.5.—De ser necesario, efectuar a contratación dos gastos e das actividades programadas de acordo coa lexislación de contratos. En todo caso, os gastos que teñan un importe igual ou superior a seis mil (6.000,00) euros deberán dispoñer do acordo ou do decreto de autorización e disposición do gasto.6.—Comunicarlle á Deputación, no momento de achegar a documentación xustificativa, calquera eventualidade ou circunstancia que afecte ao desenvolvemento da finalidade subvencionada, co obxecto de que, de ser necesario, se poida modificar o contido da resolución ou do acordo de concesión e mais a xustificación dos correspondentes gastos.7.—Comunicarlle á Deputación a obtención doutras subvencións ou axudas para a mesma finalidade, procedentes de calquera outra administración ou ente público estatal ou internacional 8.—Cumprir as obrigas de publicidade, que serán as seguintes: a. Darlle a adecuada publicidade ao financiamento por parte da Deputación de Pontevedra para as actuacións subvencionadas. b. Facer constar en todas as accións de comunicación ou publicidade (carteis, folletos, programas, placas, cartas ou páxina web, entre outras) o apoio da Deputación. Isto farase mediante a inclusión do seu logotipo nun lugar visible. c. No caso das axudas concedidas no marco do programa para a amortización de débedas con entidades financeiras, acredores de gasto corrente e investimentos e financiamento de gastos correntes derivados da prestación de servizos municipais e/ ou derivados da realización de actos culturais, deportivos, sociais etc. (Liña 2), a publicidade débese facer mediante anuncios na táboa de edictos, na páxina web do concello ou na prensa local nos que se indique o financiamento da Deputación. O incumprimento destas obrigas será causa de reintegro das subvencións concedidas con cargo a estas bases. A documentación xustificativa presentarase obrigatoriamente na Sede electrónica da Deputación de Pontevedra, a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. A actuacións subvencionadas deben xustificarse nos prazos que se sinalan deseguido segundo a natureza das distintas liñas de subvención. Amortización de débeda con entidades financeiras, pagamento de acredores de gasto corrente e de investimentos: o prazo para efectuar o pagamento é dun (1) mes desde o cobramento da subvención e para presentar a documentación xustificativa: ata o 30 de novembro de 2023. Gasto corrente derivado da prestación de servizos municipais, así como o derivado da realización de actividades culturais, sociais, deportivas, turísticas etc.: ata o 31 de marzo de 2024. O pagamento das subvencións efectuarase previa comprobación por parte dos servizos de Cooperación e Intervención de que se realizou o gasto para o fin e polo importe subvencionado. O pagamento das subvencións farase de acordo coa porcentaxe de subvención determinada na fase de concesión. En caso de que se xustifiquen gastos inferiores ao orzamento que se tivo en conta para a concesión, o pagamento das subvencións reducirase proporcionalmente. A Deputación transferiralle ao concello a cantidade solicitada para esta finalidade unha vez aprobada a concesión da subvención. Para a súa xustificación achegarase: Así mesmo, con carácter xeral, achegarase un certificado expedido pola funcionaria ou funcionario público competente no que se faga constar: Só se terán en conta os pagamentos que se axusten aos mesmos conceptos que se incluíron na solicitude de subvención. Para estes efectos, o importe xustificado calcularase sumando exclusivamente a contía dos conceptos subvencionados, sen ter en conta outros pagamentos. En caso de que o concello non xustifique a amortización da débeda coa entidade financeira, xustifique un importe inferior á cantidade transferida pola Deputación ou non presente a documentación xustificativa no prazo sinalado, iniciarase o procedemento de reintegro da cantidade que corresponda. A Deputación transferiralle ao concello a cantidade solicitada para esta finalidade unha vez aprobada a concesión da subvención. Para a súa xustificación achegarase: Así mesmo, con carácter xeral, achegarase un certificado expedido pola ou polo funcionario público competente no que se faga constar: Só se terán en conta os pagamentos que se axusten aos mesmos conceptos que se incluíron na solicitude de subvención. Para estes efectos, o importe xustificado calcularase sumando exclusivamente o importe dos conceptos subvencionados, sen ter en conta outros pagamentos. En caso de que o concello non xustifique o pagamento das débedas, xustifique un importe menor á cantidade transferida pola Deputación ou non presente a documentación xustificativa no prazo sinalado, iniciarase o procedemento de reintegro da cantidade que corresponda. No caso do gasto corrente derivado da prestación de servizos municipais, incluído aquel que se produza como consecuencia da realización ou organización de actos sociais, culturais, deportivos etc., só procederá pagar a subvención despois de presentar a xustificación. Para a xustificación achegarase: Así mesmo, presentarase un certificado expedido pola ou polo funcionario público competente no que se faga constar: A xustificación deberá axustarse aos gastos e ás actividades que se incluíron na proposta orientativa e valorada que serviu de referencia para a concesión da subvención. O concello poderá presentar xustificacións parciais que se axusten ao ritmo de execución das programacións das actividades e/ou do gasto. En caso de que se xustifique un custo total menor ao contemplado na proposta orientativa e valorada, o pagamento da subvención minorarase proporcionalmente.